Virginia Roberts ( 31 ) segir Bretaprins hafa tekið þátt í hópkynlífi með unglingsstúlkum : Virginia Roberts komst í fréttir þegar hún sakaði Andrés , Bretaprins , um að hafa misnotað sig í þrígang þegar hún var á unglingsaldri og var kynlífsþræll auðmannsins og barnaperrans Jeffrey Epstein . Hún hefur svarið þess dýran eið að draga þá voldugu og ríku menn sem misnotuðu hana til ábyrgðar og í þeim hópi er prinsinn í brennidepli . ÁKVEÐIN : Virginia gefur ekkert eftir . Samkvæmt nýjum gögnum sem Roberts hefur lagt fram misnotuðu Andrés og Epstein hana og átta aðrar ungar stúlkur í hópkynlífi á einkaeyju auðmannsins . Þetta mun hafa verið þriðja skiptið sem prinsinn níddist á Roberts en hún greinir frá því að í fyrsta skipti sem hann hafi nauðgað henni hafi Epstein greitt henni skitna 400 dollara fyrir að leggjast með Andrési . Prinsinn neitar sem fyrr öllum kynnum af Roberts og talsmenn krúnunnar segja Andrés ekkert hafa vitað um subbulegt kynlífsbrall Espteins . Roberts þykir hins vegar leggja fram sannfærandi gögn , meðal annars flugáætlanir , sem sýna fram á að hún og Andrés hafa í þrígang verið á sama stað á sama tíma .